เคยตรวจพบเป็นเนื้องอกในมดลูกและไม่มีประจำเดือนมา 13 ปีแล้วจะเป็นอันตรายมั้ยคะ
สวัสดีค่ะ เนื้องอกมดลูกคือ เนื้องอกชนิดหนึ่งที่ไม่เป็นอันตรายและมีโอกาสน้อยมากที่จะกลายเป็นมะเร็งมดลูก เนื้องอกชนิดนี้มักเกิดในผู้หญิงวัย 30-40 ปีไปจนถึงวัยหมดประจำเดือน อาการมักมาด้วยประจำเดือนมามาก รู้สึกแน่นหรือปวดบริเวณท้องน้อย ท้องน้อยมีขนาดโตขึ้น ปัสสาวะบ่อย หรือปัสสาวะลำบากเนื้องอกมดลูกมีการรักษาดังต่อไปนี้-รับประทานยาคุมหรือฉีดยาคุมเพื่อลดอาการเลือดออกทางช่องคลอด-ฉีดยากลุ่ม GnRh agonist เพื่อยับยั้งการสร้างฮอร์โมนเพศในร่างกาย ทำให้เหมือนเป็นผู้หญิงหมดประจำเดือน ก้อนเนื้องอกพอไม่มีอิทธิพลของฮอร์โมนก็จะค่อยๆฝ่อไป-ผ่าตัดเอาก้อนเนื้องอกออกบางก้อน-ผ่าตัดเอามดลูกออกทั้งหมดแนะนำให้กลับไปพบสูตินรีแพทย์เพื่อรักษาและติดตามอาการอย่างต่อเนื่องค่ะ การไม่มีประจำเดือนนั้น ส่วนใหญ่ไม่น่าจะมีสาเหตุมาจากเนื้องอกมดลูกโดยตรง แต่อาจมีสาเหตุอื่นๆที่เกิดร่วมด้วย เช่นมีพังผืดมดลูก ความผิดปกติของฮอร์โมนจากรังไข่ ถุงน้ำรังไข่่ ภาวะเนื้องอกต่อมใต้สมอง โรคไทรอยด์เป็นต้น ควรพบแพทย์เพื่อหาสาเหตุเช่นกัน